dh-unibe/image-text_koenigsfelden-charters-post-1500 huggingface dataset:
Wir, Lupolt, von gotz gnaden ✳ hertzog ze Ostˀrich ✳ und ze Styre, ✳ herre ze Chreyn,
zer March ✳ und ze Portenowe, ✳ grave ze Habspurg ✳ und ze Kyburg ✳ und lantg̃ve
in Obern Elsazse, ✳ vˀjehin ✳ und tuͦn chunt allen den, ✳ die disen brief ansehent ✳ oder horent
lesen, ✳ daz wir dem erbern manne Chuͦnr₎, uͤnsˀm schultheysen von Baden, umb ein
meiden, ✳ den wir umb in kouft haben ✳ und gegeben han ✳ Johansen zem Tor, uͤnsˀm
kamˀmeister, ✳ zweintzig marck silbers Zûrich gewihtes schuldig worden sin. ✳ darumb setzen wir im ✳ und sinen erben ✳ ouz dem Nydern Hove ze Gebisdorf sehs
muͤt kern, ✳ sehs muͤt roggen, ✳ driͤn malter habern, ✳ ein muͤt gersten, ✳ ein muͤt
erwissen ✳ und ein muͤt bonen, ✳ und ouch da ze Gebisdorf ✳ ouz der meyen stùre
ein phūt, fûnf schillīg jerlich, sol lang ze niezsen ✳ und ze nutzen, ✳ untz daz wir
oder unsˀ erben ✳ im ✳ oder sinen erben ✳ die vorgenant zweintzig mark silbers
gelten. ✳ und des ze einem urchund ✳ geben wir in disen brief, ✳ besigelt
mit uͤnsˀm insigel, ✳ der ist geben ze Baden, ✳ an dem samstag ✳ nach sant
Urbans tag, ✳ do man zalt von gotz geburt driuzehenhundˀt jar ✳ und
da nach in dem fùnfzehenden jar. ✳
Kgsfeld. 42
Staatsarchiv
AARGAU
315
Gebistorf ix
umb den Nidern Hof unnd
j lib̄ v 
meyenstùr
des schultheisen vō Baden pfant
Gebistorff
stàt recht
A ✳ 76 ✳
K
E ✳ 34 ✳
ij ✳ b